Namanganda “Moskvich” urib ketishi oqibatida velosipedchi vafot etdi

Namangan shahrida “Moskvich” velosipedchini urib ketdi, deya xabar qilmoqda viloyat IIB axborot xizmati.
Ma’lum qilinishicha, 2021-yil 10-oktabr kuni soat 14:20 larda Namangan shahar “Nurafshon” MFY Uychi ko‘chasida Chortoq tumanida yashovchi, 1989-yilda tug‘ilgan fuqaro “M-412” rusumli avtomashinasini boshqarib borayotib, harakat xavfsizligini ta’minlay olmagan.
Shu tufayli u yo‘lni kesib o‘tayotgan velosipedchi, Chortoq tumanida yashovchi, 1978-yilda tug‘ilgan fuqaroni urib yuborgan.
Oqibatda velosipedchi olgan tan jarohati oqibatida shifoxonada vafot etgan.
Ushbu holat bo‘yicha Chortoq tuman IIB huzuridagi TB tomonidan 2021-yil 10-oktabr kuni Jinoyat kodeksining 266-moddasi 2-qismi (odam o‘limiga sabab bo‘lgan transport boshqarish xavfsizligi qoidalarini buzish) bilan jinoyat ishi qo‘zg‘atilgan.